ΣΩΜΑ ΟΡΚΩΤΩΝ

ΕΛΕΓΚΤΩΝ ΛΟΓΙΣΤΩΝ
Α.Π.  1301                                                                                   Αθήνα 20 Μαΐου  2010 
Προς 

τα Ελεγκτικά Γραφεία
[με την παράκληση να ενημερώσετε σχετικά 

τους Ορκωτούς Ελεγκτές Λογιστές (Νόμιμους Ελεγκτές) σας]


Σε εκτέλεση της υπ΄αριθμ. ΣΤ΄29/1β/19.5.2010 απόφασης του Εποπτικού Συμβουλίου, σας διαβιβάζουμε το υπόδειγμα «ΕΚΘΕΣΗΣ ΔΙΑΣΦΑΛΙΣΗΣ ΑΝΕΞΑΡΤΗΤΟΥ Ο.Ε.Λ.» για την «ΑΞΙΟΛΟΓΗΣΗ ΤΗΣ ΕΠΑΡΚΕΙΑΣ ΚΑΙ ΑΠΟΤΕΛΕΣΜΑΤΙΚΟΤΗΤΑΣ ΛΕΙΤΟΥΡΓΙΑΣ ΤΩΝ ΔΙΑΔΙΚΑΣΙΩΝ ΠΡΟΛΗΨΗΣ ΤΗΣ «ΕΤΑΙΡΕΙΑΣ ΧΧΧ» ΓΙΑ ΤΗΝ ΑΠΟΤΡΟΠΗ ΝΟΜΙΜΟΠΟΙΗΣΗΣ ΕΣΟΔΩΝ ΑΠΟ ΕΓΚΛΗΜΑΤΙΚΕΣ ΔΡΑΣΤΗΡΙΟΤΗΤΕΣ ΚΑΙ ΤΗ ΧΡΗΜΑΤΟΔΟΤΗΣΗ ΤΗΣ ΤΡΟΜΟΚΡΑΤΙΑΣ».   
                 Με τιμή




              


Ο ΠΡΟΕΔΡΟΣ



         ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ  ΛΟΓΙΣΤΩΝ






ΧΑΡΙΛΑΟΣ Π. ΑΛΑΜΑΝΟΣ






 Ορκωτός Ελεγκτής Λογιστής

Συνημμ: 1

Εσωτερική διανομή: 

· Επιστημονικό Συμβούλιο

· Υπηρεσία Μητρώου Σ.Ο.Ε.Λ.
ΕΚΘΕΣΗ ΔΙΑΣΦΑΛΙΣΗΣ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ

ΑΞΙΟΛΟΓΗΣΗΣ ΤΗΣ ΕΠΑΡΚΕΙΑΣ ΚΑΙ ΑΠΟΤΕΛΕΣΜΑΤΙΚΟΤΗΤΑΣ ΛΕΙΤΟΥΡΓΙΑΣ ΤΩΝ ΔΙΑΔΙΚΑΣΙΩΝ ΠΡΟΛΗΨΗΣ ΤΗΣ «ΕΤΑΙΡΕΙΑΣ XXX» ΓΙΑ ΤΗΝ ΑΠΟΤΡΟΠΗ ΝΟΜΙΜΟΠΟΙΗΣΗΣ ΕΣΟΔΩΝ ΑΠΟ ΕΓΚΛΗΜΑΤΙΚΕΣ ΔΡΑΣΤΗΡΙΟΤΗΤΕΣ ΚΑΙ ΤΗ ΧΡΗΜΑΤΟΔΟΤΗΣΗ ΤΗΣ ΤΡΟΜΟΚΡΑΤΙΑΣ

Προς τη Διοίκηση της «Εταιρείας XXX»

(προς υποβολή στην Επιτροπή Εποπτείας Ιδιωτικής Ασφάλισης)

Αξιότιμοι κύριοι

Δυνάμει της από XX/ΧΧ/2010 επιστολής ανάληψης της παρούσας εργασίας, εκτελέσαμε τις διαδικασίες που περιγράφονται παρακάτω με σκοπό να εξετάσουμε τις δικλείδες της «Εταιρείας XXX» (εφεξής Εταιρεία), για την αποτροπή νομιμοποίησης εσόδων από εγκληματικές δραστηριότητες και τη χρηματοδότηση της τρομοκρατίας, με βάση την υπ’ αριθμόν 154/5Α/31.08.2009 Απόφαση της Επιτροπής Εποπτείας Ιδιωτικής Ασφάλισης (εφεξής Ε.Π.Ε.Ι.Α.).

Αναλάβαμε και διενεργήσαμε αυτή την εργασία σύμφωνα με το υπ’ αριθμόν 3000 «Διεθνές Πρότυπο Ανάθεσης Εργασιών Διασφάλισης που δεν αφορούν Έλεγχο ή Επισκόπηση Ιστορικών Χρηματοοικονομικών Πληροφοριών».

	ΚΑΝΟΝΙΣΤΙΚΟ ΠΛΑΙΣΙΟ


Η Απόφαση 154/5Α/31.08.2009 της Ε.Π.Ε.Ι.Α. ορίζει ότι οι Ελληνικές ασφαλιστικές εταιρείες, τα εγκατεστημένα στην Ελλάδα υποκαταστήματα αλλοδαπών ασφαλιστικών εταιρειών (συμπεριλαμβανομένων των κοινοτικών) και οι ανεξάρτητοι ασφαλιστικοί διαμεσολαβητές που δραστηριοποιούνται στην Ελλάδα (εφεξής οι Εταιρείες) εφαρμόζουν μέτρα δέουσας επιμέλειας ως προς τον πελάτη, τα οποία περιλαμβάνουν τουλάχιστον:

(α)
Την πιστοποίηση και τον έλεγχο της ταυτότητας του πελάτη και τουλάχιστον των στοιχείων που αναφέρονται στο Παράρτημα Ι της ανωτέρω απόφασης, βάσει εγγράφων, δεδομένων ή πληροφοριών από αξιόπιστη και ανεξάρτητη πηγή.

(β)
Την πιστοποίηση, εφόσον συντρέχει περίπτωση, της ταυτότητας του πραγματικού δικαιούχου και τη λήψη εύλογων μέτρων ανάλογα με τον υφιστάμενο κίνδυνο για τη διακρίβωση της ταυτότητάς του, ώστε να διασφαλίζεται ότι οι Εταιρείες γνωρίζουν τον πραγματικό δικαιούχο όσον αφορά στα νομικά πρόσωπα, στα καταπιστεύματα και στη λήψη εύλογων μέτρων, ανάλογα με το βαθμό του κινδύνου, για να γίνεται κατανοητή η διάρθρωση της κυριότητας και του ελέγχου του πελάτη.

(γ)
Τη συλλογή πληροφοριών για το σκοπό και τη φύση της επιχειρηματικής σχέσης ή σημαντικών συναλλαγών ή δραστηριοτήτων του πελάτη ή του πραγματικού δικαιούχου.

(δ)
Την άσκηση συνεχούς εποπτείας όσον αφορά στην επιχειρηματική σχέση, με ενδελεχή εξέταση των συναλλαγών που πραγματοποιούνται κατά τη διάρκεια αυτής της σχέσης, προκειμένου να εξασφαλίζεται ότι οι συναλλαγές που διενεργούνται συνάδουν με τις πληροφορίες που έχουν οι Εταιρείες σχετικά με τον πελάτη, την επιχειρηματική του δραστηριότητα, το προφίλ του κινδύνου και εφόσον απαιτείται, σχετικά με την προέλευση των κεφαλαίων, καθώς και τη διασφάλιση της τήρησης ενημερωμένων εγγράφων, δεδομένων ή πληροφοριών.

ΕΥΘΥΝΗ ΤΗΣ ΔΙΟΙΚΗΣΗΣ 

Η Διοίκηση της Εταιρείας ευθύνεται για τη συμμόρφωση με τις οργανωτικές και λειτουργικές υποχρεώσεις, που προκύπτουν από την εφαρμογή των διατάξεων της Απόφασης 154/5Α/31.08.2009 της Ε.Π.Ε.Ι.Α. και για την αποτελεσματικότητα των εφαρμοζόμενων διαδικασιών της. 

Η ΕΥΘΥΝΗ ΜΑΣ

Δική μας ευθύνη είναι να αναφέρουμε τα συμπεράσματα που προκύπτουν από την εκτέλεση της παρούσας εργασίας μας, στα πλαίσια της Απόφασης 154/5Α/31.08.2009 της Ε.Π.Ε.Ι.Α. Η διενεργηθείσα αξιολόγηση και τα σχετικά ευρήματα αφορούν στη διαχειριστική χρήση του έτους 20ΧΧ και ως εκ τούτου δεν φέρουμε ευθύνη για γεγονότα ή καταστάσεις που ενδέχεται να συμβούν μετά την υπό εξέταση περίοδο.

	ΕΥΡΟΣ ΕΚΤΕΛΕΣΘΕΙΣΑΣ ΕΡΓΑΣΙΑΣ


Η Έκθεσή μας έχει συνταχθεί σύμφωνα με τις απαιτήσεις αξιολόγησης της επάρκειας και αποτελεσματικότητας της λειτουργίας των διαδικασιών της Εταιρείας για την αποτροπή νομιμοποίησης εσόδων από εγκληματικές δραστηριότητες και τη χρηματοδότηση της τρομοκρατίας, σύμφωνα με το Άρθρο 16, παρ. 4, της Απόφασης 154/5Α/31.08.2009 της Ε.Π.Ε.Ι.Α. Σημειώνεται ότι σε περίπτωση έκδοσης νέας σχετικής Απόφασης, μετά την παράδοση της Έκθεσης αυτής θα αξιολογηθεί κατά πόσο επηρεάζεται το συμπέρασμα που διατυπώνεται στην παρούσα.

Συγκεκριμένα, η αξιολόγηση της επάρκειας και αποτελεσματικότητας των διαδικασιών πρόληψης που εφαρμόζονται από την Εταιρεία βασίστηκε στην εξέταση των διαδικασιών που αφορούσαν στα εξής:

● Στην άσκηση δέουσας επιμέλειας ως προς τους πελάτες.

● Στην αναφορά των ύποπτων συναλλαγών.

● Στη φύλαξη αρχείων.

● Στις ασκούμενες εσωτερικές δικλείδες.

● Στην αξιολόγηση κινδύνου πελατών, επιχειρηματικών σχέσεων και συναλλαγών.

● Στη διαχείριση συμμόρφωσης, και

● Στην κατανομή καθηκόντων και ευθυνών.

Για τον καθορισμό του εύρους της εργασίας μας λάβαμε υπόψη τις δραστηριότητες της Εταιρείας. Η προσέγγισή μας συμπεριέλαβε τη διεξαγωγή συνεντεύξεων με στελέχη της Εταιρείας, την επισκόπηση καταγεγραμμένων διαδικασιών, όπου αυτές υφίστανται, και την εφαρμογή διαδικασιών διασφάλισης προκειμένου να αξιολογήσουμε την αποτελεσματικότητα λειτουργίας των διαδικασιών που εφαρμόζει η Εταιρεία.

	ΕΓΓΕΝΕΙΣ ΠΕΡΙΟΡΙΣΜΟΙ


Η εργασία  που διενεργήσαμε δεν θα μπορούσε να διασφαλίσει απόλυτα ότι όλα τα θέματα που θα μπορούσαν να θεωρηθούν ως ουσιώδεις αδυναμίες σχετικά με την επάρκεια και αποτελεσματικότητα λειτουργίας των διαδικασιών πρόληψης της Εταιρείας για την αποτροπή νομιμοποίησης εσόδων από εγκληματικές δραστηριότητες και τη χρηματοδότηση της τρομοκρατίας, σύμφωνα με  την Απόφαση 154/5Α/31.08.2009 της Ε.Π.Ε.Ι.Α., θα αποκαλυφθούν. Ουσιώδης αδυναμία υπάρχει όταν ο σχεδιασμός των υφιστάμενων εσωτερικών δικλείδων δεν περιορίζει τον κίνδυνο να συμβούν και να μην αποκαλυφθούν σημαντικά λάθη ή ανωμαλίες εντός εύλογου χρονικού διαστήματος. Όλα τα θέματα που υπέπεσαν στην αντίληψή μας κατά τη διεξαγωγή των εργασιών μας τέθηκαν σε γνώση της Εταιρείας. Οι σχετικές επισημάνσεις μας που προέκυψαν από την αξιολόγηση των υφιστάμενων διαδικασιών συζητήθηκαν με τα αρμόδια στελέχη της Εταιρείας και ελήφθησαν εγγράφως τα σχόλιά τους.

	ΣΥΜΠΕΡΑΣΜΑ


Σχετικά με την αξιολόγηση του βαθμού συμμόρφωσης με τις οργανωτικές υποχρεώσεις σύμφωνα με την υπ’ αριθμόν 154/5Α/31.08.2009 Απόφαση της Ε.Π.Ε.Ι.Α, και της αποτελεσματικότητας των σχετικών διαδικασιών, εκτός από τα ευρήματα που παρατίθενται στο επισυναπτόμενο Παράρτημα, δεν περιήλθαν στην αντίληψη μας στοιχεία που θα μας οδηγούσαν στο συμπέρασμα ότι οι εφαρμοζόμενες από την Εταιρεία διαδικασίες δεν βρίσκονται από κάθε ουσιώδη άποψη σε εναρμόνιση με τα οριζόμενα στην ανωτέρω Απόφαση.

	ΠΕΡΙΟΡΙΣΜΟΣ ΧΡΗΣΗΣ


Η Έκθεση αυτή παρέχεται αποκλειστικά για την πληροφόρηση της Διοίκησης της Εταιρείας σχετικά με την αξιολόγηση  του βαθμού συμμόρφωσης με τις οργανωτικές υποχρεώσεις σύμφωνα με την Απόφαση 154/5Α/31.08.2009 της Ε.Π.Ε.Ι.Α και της αποτελεσματικότητας των σχετικών διαδικασιών που έχει εφαρμόσει η Εταιρεία, και δεν επιτρέπεται καμία άλλη χρήση εκτός από την κοινοποίησή της στην Ε.Π.Ε.Ι.Α.

Έδρα του ελεγκτή [πόλη], [ημερομηνία]

[Ορκωτός  Ελεγκτής Λογιστής]

Αρ Μ ΣΟΕΛ:

[Ελεγκτική Εταιρεία]

[Διεύθυνση]

[Αρ Μ  ΣΟΕΛ εταιρείας]

	ΠΑΡΑΡΤΗΜΑ

	Σύνοψη ευρημάτων από την αξιολόγηση της επάρκειας και αποτελεσματικότητας λειτουργίας των διαδικασιών πρόληψης της Εταιρείας ΧΧΧ για την αποτροπή νομιμοποίησης εσόδων από εγκληματικές δραστηριότητες και τη χρηματοδότηση της τρομοκρατίας, σύμφωνα με την υπ’ αριθμόν 154/5Α/31.08.2009 Απόφαση της Ε.Π.Ε.Ι.Α.

